

**06 aprilie 2021**

**COMUNICAT DE PRESĂ**

***110,39 milioane euro autorizate la plată pentru beneficiarii Măsurii 14 –***

***Campania 2021***

Agenția de Plăți și Intervenție pentru Agricultură (APIA) informează că **a autorizat la plată beneficiarii Măsurii 14 – Plăți privind bunăstarea animalelor** -pachet a) porcine și pachet b) păsări din **Campania 2021**.

**Suma totală autorizată** este în valoare de **110,39milioane euro** pentru un număr de **480 beneficiari**, din care 40,89 milioane euro pentru bunăstare porcine şi 69,50 milioane euro pentru bunăstare păsări.

Plățile se fac în lei, la cursul de schimb valutar de **4.8683** **lei pentru un euro** stabilit de Banca Centrală Europeană pentru data de 31.12.2020 și publicat în Jurnalul Oficial al Uniunii Europene seria C nr. 2021/C 1/03 din 04.01.2021.

Sprijinul financiar are forma unei plăţi anuale fixe pe unitate vită mare (UVM) şi reprezintă o plată compensatorie pentru pierderile de venit şi costurile suplimentare suportate de fermieri care își asuma voluntar angajamente în favoarea bunăstării animalelor.

**SERVICIUL RELAŢII CU PUBLICUL ŞI COMUNICARE**